3. การประกอบธุรกิจแต่ละสายธุรกิจ

สายธุรกิจโทรศัพท์เคลื่อนที่ (Mobile Business)

1. ลักษณะผลิตภัณฑ์และบริการ

  โทรศัพท์เคลื่อนที่ อุปกรณ์เสริม อุปกรณ์ IT และ SIM Card

  บริษัทจำหน่ายโทรศัพท์เคลื่อนที่ทุกระบบที่ให้บริการอยู่ในประเทศขณะนี้ได้แก่ ระบบ Digital
  GSM Advance, Digital GSM 1800, One-2-Call, DTAC, Happy, True move,
  Hutchison CDMA และ Thai Mobile 1900 อุปกรณ์เสริมของโทรศัพท์เคลื่อนที่ และอุปกรณ์
  IT

  ลักษณะของการค้าปลีก (Modern Trade)

  บริษัท สามารถ ไอ-โมบาย จำกัด (มหาชน)
  จำหน่ายโทรศัพท์เคลื่อนที่ในลักษณะของการค้าปลีกผ่านร้าน i-mobile by SAMART
  และเคาน์เตอร์ขายใน Hypermarket และ Specialty store อาทิ Tesco Lotus,
  Big-C, Carrefour, Power Buy และ Power Mall
  โดยการเสนอขายโทรศัพท์เคลื่อนที่พร้อมกับการนำเสนอข้อมูล ข่าวสาร และสาระความบันเทิง
  (Contents) ในรูปแบบที่สะดวกต่อการใช้งานผ่าน i-link
  ทั้งนี้เพื่อเป็นการสร้างมูลค่าเพิ่มและสร้าง ความแตกต่างของสินค้า
  โทรศัพท์เคลื่อนที่ที่บริษัททำการจำหน่ายประกอบด้วยยี่ห้อ i-mobile, SENSE, Nokia,
  Samsung, Motorola, Sony Ericsson, LG, Philips และ HTC
  รวมถึงอุปกรณ์เสริมของโทรศัพท์เคลื่อนที่และอุปกรณ์ IT อาทิ เครื่องเล่น MP3 และกล้องดิจิตอล
  เป็นต้น นอกจากนี้ บริษัทยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) ผ่านร้านสาขา i-mobile by SAMART
  และร้านตัวแทนจำหน่ายในห้างสรรพสินค้าและแหล่งชุมชนทั้งในกรุงเทพฯ และต่างจังหวัด

  การให้บริการของร้าน i-mobile by SAMART มีการให้บริการในลักษณะก่อนและหลังการขาย
  โดยที่การให้บริการก่อนการขาย คือ
  ให้คำแนะนำแก่ลูกค้าเกี่ยวกับการเลือกใช้โทรศัพท์เคลื่อนที่ให้ตรงกับความต้องการและพฤติกรรมการใช้โทรศัพท์ของลูกค้าแต่ละราย
  รวมถึงการแนะนำยี่ห้อ รุ่นของโทรศัพท์เคลื่อนที่ ศักยภาพของโทรศัพท์เคลื่อนที่ในแต่ละรุ่น
  ตลอดจน Contents ต่างๆ
  ที่เป็นประโยชน์และสามารถตอบสนองต่อความต้องการของลูกค้าแต่ละราย
  ซึ่งจัดเตรียมไว้พร้อมให้ลูกค้าสามารถ download ได้ ส่วนการให้บริการหลังการขายคือ
  บริษัทจะมีศูนย์บริการตรวจเช็ค
  และซ่อมโทรศัพท์เคลื่อนที่โดยเฉพาะในกรณีที่ลูกค้านำโทรศัพท์เคลื่อนที่เข้ามาตรวจเช็คหรือซ่อมแซม
  ทางร้านจะมีโทรศัพท์เคลื่อนที่สำรองให้กับลูกค้าใช้ในระหว่างรอซ่อม นอกจากนั้น ยังมีบริการ
  i-photo ซึ่งเป็นบริการอัดรูประบบดิจิตอลเพื่อรองรับการขยายตัวของโทรศัพท์เคลื่อนที่ที่มีกล้อง

  ลักษณะของการค้าส่ง (Traditional Trade)

  ทำหน้าที่ในการเป็นผู้จัดหาโทรศัพท์เคลื่อนที่ยี่ห้อต่างๆ และจำหน่ายในรูปแบบของการค้าส่ง
  (Wholesale) ให้กับบริษัทและตัวแทนจำหน่ายที่เป็น Franchise และ Dealer
  โดยสินค้าที่บริษัททำการจำหน่ายทั้งหมดจะได้รับการประกันคุณภาพจากร้าน i-mobile by
  SAMART เช่นกัน

ยอดการจำหน่ายโทรศัพท์เคลื่อนที่ของบริษัท

  -------------------------- ----------- -------- ----------- -------- ----------- -------- ----------- --------
  บริการ                      ปี 2548               ปี 2549               ปี 2550               ปี 2551      

                             เครื่อง       ร้อยละ*   เครื่อง       ร้อยละ*   เครื่อง       ร้อยละ*   เครื่อง       ร้อยละ*

  ยอดการจำหน่ายโทรศัพท์เคลื่อนที่   1,770,646   49.45    4,431,679   150.29   4,023,253   - 9.22   4,052,627   0.73
  -------------------------- ----------- -------- ----------- -------- ----------- -------- ----------- --------

หมายเหตุ : * ร้อยละ คืออัตราการเปลี่ยนแปลงเมื่อเทียบกับปีที่ผ่านมา

2. การจัดหาผลิตภัณฑ์หรือบริการ

  โทรศัพท์เคลื่อนที่

  บริษัท สามารถ ไอ-โมบาย จำกัด (มหาชน) ได้ทำการออกแบบและพัฒนาคุณลักษณะในรูปแบบ
  ODM โดยได้ว่าจ้างผู้ผลิต เพื่อผลิตโทรศัพท์เคลื่อนที่ภายใต้แบรนด์ i-mobile และ SENSE
  ส่วนโทรศัพท์เคลื่อนที่ยี่ห้ออื่นๆ จะสั่งซื้อโดยตรงจากผู้แทนจำหน่ายทั้งภายในและต่างประเทศเช่น
  Nokia, Motorola, Sony Ericsson, Samsung, LG, Philips และ HTC เป็นต้น
  โดยมีองค์ประกอบในการคัดเลือกผู้ผลิตดังนี้

-   ความต้องการของตลาด

-   รูปลักษณ์, คุณลักษณะและคุณภาพของผลิตภัณฑ์

-   นโยบายด้านราคา

-   นโยบายสนับสนุนและส่งเสริมการขาย

-   นโยบายการรับประกันหลังการขาย

    -   ศักยภาพในการแข่งขันของผู้ผลิต

  ทั้งนี้ โดยมีรายละเอียดบริษัทผู้ผลิต และบริษัทผู้แทนจำหน่ายในประเทศดังนี้

+-----------------------+------------------------+---------------------+
| บริษัทผู้ผลิต              | บริษ                    | ยี่ห้อผลิตภัณฑ์โทรศัพ      |
|                       | ัทผู้แทนจำหน่ายในประเทศไทย | ท์เคลื่อนที่และอุปกรณ์เสริม |
+=======================+========================+=====================+
| Samart’s Vendor       | Samart I-Mobile Plc.   | i-mobile            |
+-----------------------+------------------------+---------------------+
| Samart’s Vendor       | Samart Mobile Services | SENSE               |
|                       | Co., Ltd.              |                     |
+-----------------------+------------------------+---------------------+
| Nokia (H.K.) Ltd.     | Digital Phone Co.,     | Nokia               |
|                       | Ltd.                   |                     |
|                       |                        |                     |
|                       | M-Link Asia            |                     |
|                       | Corporation Plc.       |                     |
+-----------------------+------------------------+---------------------+
| Motorola Inc.         | Motorola (Thailand)    | Motorola            |
|                       | Co., Ltd.              |                     |
+-----------------------+------------------------+---------------------+
| Sony Ericsson Mobile  | Sony Ericsson          | Sony Ericsson       |
| Communication Ab      | (Thailand) Co., Ltd.   |                     |
+-----------------------+------------------------+---------------------+
| Samsung Corporation   | Thai Samsung           | Samsung             |
|                       | Electronics Co., Ltd.  |                     |
+-----------------------+------------------------+---------------------+
| LG Electronics Inc.   | LG Electronics         | LG                  |
|                       | Thailand Co., Ltd.     |                     |
+-----------------------+------------------------+---------------------+
| High Tech Computer    | HTC Thailand Co., Ltd. | HTC                 |
| (HTC) Corporation     |                        |                     |
+-----------------------+------------------------+---------------------+

  บริษัทได้ทำการตลาดเชิงรุกให้กับโทรศัพท์เคลื่อนที่ภายใต้แบรนด์ i-mobile อย่างต่อเนื่อง
  ซึ่งได้รับการตอบรับเป็นอย่างดีจากลูกค้า โดยมีส่วนแบ่งทางการตลาดอยู่ในลำดับที่ 2
  ในตลาดโทรศัพท์เคลื่อนที่ในประเทศไทย นอกจากนี้
  ทางบริษัทยังได้เล็งเห็นถึงโอกาสในตลาดโทรศัพท์เคลื่อนที่ประเภท PDA Phone
  โดยได้มีการเข้าไปเพื่อทำตลาดดังกล่าว ภายใต้แบรนด์ SENSE
  ซึ่งได้รับผลการตอบรับเป็นอย่างดี

  SIM Card และ บัตรเติมเงิน

  SIM Card ที่กลุ่มบริษัทจัดจำหน่ายเป็นการสั่งซื้อจากบริษัทผู้ให้บริการโทรศัพท์เคลื่อนที่โดยตรง
  ได้แก่

-   ระบบ Digital GSM Advance, Digital GSM 1800 และ One–2-Call สั่งซื้อจาก
    บริษัท แอดวานซ์ ไวร์เลส มาร์เกตติ้ง จำกัด และบริษัท ดิจิตอลโฟน จำกัด

-   ระบบ DTAC และ Happy สั่งซื้อจาก บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

-   ระบบ True move สั่งซื้อจาก บริษัท ทรู มูฟ จำกัด

-   ระบบ Hutch สั่งซื้อจาก บริษัท Hutchison CAT Wireless Multimedia Ltd.

-   ระบบ CAT CDMA สั่งซื้อจาก บริษัท กสท โทรคมนาคม จำกัด (มหาชน)

  อุปกรณ์ IT

  บริษัทได้เล็งเห็นถึงอัตราการเติบโตของตลาดอุปกรณ์ IT บางประเภท จึงได้เริ่มรุกตลาดอุปกรณ์
  IT อาทิ เครื่องเล่น MP3 กล้องดิจิตอล และคอมพิวเตอร์พกพา (Netbook) มากยิ่งขึ้น
  โดยการสั่งซื้อโดยตรงจากบริษัทผู้ผลิตและ ผู้แทนจำหน่าย

3. การตลาด

 1) การตลาดและช่องทางการจัดจำหน่าย

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปีที่ผ่านมา
  ร้านค้า i-mobile by SAMART ได้ขยายสาขาอย่างต่อเนื่อง
  ทำให้มีช่องทางค้าปลีกทั้งในประเทศและต่างประเทศ รวมทั้งสิ้นกว่า 573 แห่ง
  โดยแบ่งเป็นช่องทางค้าปลีกที่กระจายอยู่ตามห้างสรรพสินค้าชั้นนำทั่วไป
  และแหล่งชุมชนในประเทศไทย 469 แห่ง และร้านค้าในต่างประเทศ 104 แห่ง
  บริษัทมีแผนในการขยายช่องทางการจัดจำหน่าย
  โดยเน้นไปที่ร้านค้าปลีกทั้งในส่วนที่บริษัทจัดการเอง (Own shop) และในรูปแบบของ แฟรนไชส์
  (Franchise) เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด
  ส่วนในต่างประเทศ
  บริษัทมีแผนที่จะขยายร้านค้าให้ครอบคลุมทั่วทุกประเทศที่ได้ไปลงทุนในระดับภูมิภาค

สำหรับร้านค้าในรูปแบบแฟรนไชส์นั้น บริษัทมีนโยบายที่จะขายแฟรนไชส์ให้กับผู้ที่สนใจที่จะเข้ามาร่วมดำเนินธุรกิจการเป็นผู้จำหน่ายโทรศัพท์เคลื่อนที่กับบริษัท ซึ่งบริษัทมีกลยุทธ์ในการขายแฟรนไชส์โดยพิจารณาจากศักยภาพของผู้ที่ให้ความสนใจ ตลอดจนความเหมาะสมของขนาดพื้นที่ และสถานที่ตั้งเพื่อกำหนดรูปแบบของแฟรนไชส์ ซึ่งมีรูปแบบของแฟรนไชส์อยู่ 2 ลักษณะดังนี้

1. แฟรนไชส์ ในรูปแบบของร้านค้า i-mobile by SAMART
ซึ่งเป็นร้านค้าที่มีขนาดพื้นที่ตั้งแต่ขนาดกลางถึงขนาดใหญ่ ทั้งนี้
ขึ้นอยู่กับศักยภาพและความสามารถของผู้ที่สนใจซื้อแฟรนไชส์แต่ละรายโดยบริษัทจะเป็นผู้จัดเตรียมระบบคอมพิวเตอร์เพื่ออำนวยความสะดวกให้แก่ผู้ซื้อแฟรนไชส์
และช่วยในเรื่องของระบบ การจัดเก็บเงิน บริหารร้าน และสินค้าคงคลัง
และสามารถอำนวยความสะดวกให้กับลูกค้าที่มาใช้บริการภายในร้าน เช่น การดาว์นโหลดเพลง
โลโก้ และริงโทน นอกจากนี้ ร้าน i-mobile by SAMART
ยังมีระบบการควบคุมสินค้าคงคลังที่เชื่อมต่อกับสำนักงานใหญ่ (Online Inventory)
ทำให้สามารถบริหารการจัดการกับระบบสินค้าคงคลังระหว่างกันได้อย่างมีประสิทธิภาพ

2. แฟรนไชส์ ในรูปแบบของตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
บริษัทจะเป็นผู้ดำเนินการจัดทำตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
และเสนอขายให้แก่ผู้ที่สนใจพร้อมกับแฟรนไชส์ของ i-mobile by SAMART
โดยบริษัทจะให้การสนับสนุนในด้านการจัดส่งสินค้าในลักษณะที่มีปริมาณครั้งละไม่มาก
และสามารถจัดส่งให้แก่ Kiosk ได้ภายใน 24 ชั่วโมง
ซึ่งวิธีการดังกล่าวจะเป็นการช่วยผู้ประกอบการรายเล็กที่มีเงินลงทุนไม่มากนัก
และยังสามารถช่วยลดภาระเรื่องการสำรองสินค้าให้กับผู้ประกอบการได้อย่างมาก

 2) กลุ่มลูกค้าเป้าหมาย

  เนื่องด้วยสินค้าที่บริษัทจัดจำหน่ายล้วนเป็นสินค้าที่ทันสมัยและเกี่ยวข้องกับเทคโนโลยีใหม่ๆ
  บริษัทได้เล็งเห็นถึงการเติบโตของตลาดในกลุ่มผู้ใช้โทรศัพท์เคลื่อนที่เพื่อการทดแทน
  (Replacement Market)
  และตลาดในกลุ่มผู้ใช้โทรศัพท์เคลื่อนที่ที่มีพฤติกรรมการใช้งานมากกว่า 1 เครื่อง
  โดยปัจจัยที่ส่งผลให้เกิดการเติบโตในตลาด Replacement Market มีดังนี้

-   ผู้ใช้โทรศัพท์เคลื่อนที่มีพฤติกรรมที่จะเปลี่ยนเครื่องโทรศัพท์ใหม่ในระยะเวลาที่สั้นขึ้นคือโดยเฉลี่ยประมาณ
    6-12 เดือน โดยเฉพาะวัยรุ่นและวัยทำงาน
    อันเนื่องจากโทรศัพท์เคลื่อนที่มีเทคโนโลยีที่สูงขึ้นพร้อมรูปลักษณ์ที่ทันสมัยขึ้น
    การที่มีรุ่นของสินค้ามากขึ้น และเจาะตลาดเฉพาะกลุ่มมากยิ่งขึ้น
    ประกอบกับราคาโทรศัพท์เคลื่อนที่ที่ถูกลง

-   ผู้ให้บริการโทรศัพท์เคลื่อนที่ได้มีการจัดกิจกรรมส่งเสริมการขาย
    เช่นการนำเสนอบริการเสริมพิเศษต่างๆ เพื่อดึงดูดลูกค้าใหม่และรักษาฐานลูกค้าเดิมไว้
    ดังนั้นจึงทำให้ผู้ใช้โทรศัพท์เคลื่อนที่ต้องการเปลี่ยนโทรศัพท์เครื่องใหม่ให้สามารถรองรับบริการต่างๆ
    ที่ผู้ให้บริการโทรศัพท์เคลื่อนที่นำเสนอ

-   พฤติกรรมของผู้บริโภคบางกลุ่มที่ต้องการรักษาหมายเลขโทรศัพท์เคลื่อนที่เดิม
    ในขณะเดียวกันก็มีความต้องการในการใช้งานโทรศัพท์เคลื่อนที่เครื่องที่ 2 ในลักษณะเฉพาะ
    เช่น เครื่องที่ใช้ในการทำงาน หรือเครื่องที่ใช้ในชีวิตประจำวัน เป็นต้น

  ดังนั้นกลุ่มลูกค้าเป้าหมายของบริษัทจึงครอบคลุมทุกกลุ่ม (Segment)
  โดยเฉพาะผู้บริโภคที่มีความต้องการสินค้าที่คุ้มค่า คุ้มราคา และต้องการใช้งานบริการข้อมูล
  ข่าวสารต่างๆ โดยสามารถแบ่งกลุ่มของผู้บริโภคตามพฤติกรรม (Psychographic) ออกเป็น 6
  กลุ่มใหญ่ๆดังนี้

-   กลุ่ม 1 ได้แก่ กลุ่มคนที่ชื่นชอบเทคโนโลยีที่ทันสมัย ชอบความตื่นเต้น ชอบความหรูหรา
    ต้องการเป็นที่ยอมรับของสังคม และชอบใช้อินเตอร์เน็ตเพื่อค้นหาข้อมูลและสนทนา อายุ
    15-38 ปี

-   กลุ่ม 2 ได้แก่ กลุ่มคนที่ชอบบริการที่รวดเร็วทันใจ มีความกระตือรือร้นในการทำงาน
    เนื่องจากต้องการความสำเร็จในชีวิต มีการวางแผนและตั้งเป้าหมายในอนาคต อายุ 24-45
    ปี

-   กลุ่ม 3 ได้แก่ กลุ่มผู้นำในการใช้เทคโนโลยีใหม่ ชอบความหรูหรา ชอบลองผลิตภัณฑ์ใหม่ๆ
    อายุ 20-30 ปี

-   กลุ่ม 4 ได้แก่ กลุ่มคนที่ชอบความเป็นอิสระ ชอบใฝ่หาความรู้เพื่อพัฒนาตนเอง
    ชอบค้นหาสิ่งใหม่ๆ ให้ชีวิต มีทัศนคติแบบเปิด ยอมรับสิ่งใหม่ๆ เข้ามาในชีวิตตลอดเวลา อายุ
    20-35 ปี

-   กลุ่ม 5 ได้แก่ กลุ่มผู้สูงอายุคนที่ชอบใช้ชีวิตแบบเรียบง่าย
    พอใจในวิถีชีวิตแบบที่เป็นอยู่ในปัจจุบัน ยึดถือขนบธรรมเนียมประเพณีอย่างเคร่งครัด
    อาจไม่ได้เป็นผู้ที่ซื้อสินค้าด้วยตนเอง อายุ 45-60 ปี

-   กลุ่ม 6 ได้แก่ กลุ่มคนที่ชอบใช้ชีวิตแบบเรียบง่าย พอใจในวิถีชีวิตแบบที่เป็นอยู่ในปัจจุบัน
    ยึดถือขนบธรรมเนียมประเพณีอย่างเคร่งครัด
    เป็นผู้บริโภคที่ตัดสินใจซื้อสินค้าอย่างละเอียดรอบคอบ อายุ 38-48 ปี

  กลยุทธ์การตลาด

1.  ศึกษาสภาพตลาดอย่างสม่ำเสมอ เพื่อให้ทราบความต้องการและแนวโน้มของตลาดในแต่ละกลุ่ม
    (Segment) และใช้เป็นข้อมูลในการวางแผนการตลาด
    รวมถึงกลยุทธ์ในการวางตำแหน่งสินค้าของผลิตภัณฑ์ (Product Positioning)
    เพื่อคัดเลือกผลิตภัณฑ์ที่จะจัดจำหน่าย (Product Selection) ทั้งผลิตภัณฑ์ภายใต้แบรนด์
    i-mobile และผลิตภัณฑ์ภายใต้แบรนด์ชั้นนำอื่นๆ ที่บริษัทเป็นผู้แทนจัดจำหน่าย

2.  บริษัทเป็นผู้พัฒนารูปลักษณ์และคุณลักษณะการใช้งานของผลิตภัณฑ์ (Feature)
    ให้เหมาะกับความต้องการของตลาด (Original design manufacturer)
    โดยมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
    QC)

3.  ได้ทำการวิจัยตลาดกับกลุ่มผู้บริโภค เพื่อวัดความพึงพอใจก่อนนำสินค้าออกจำหน่าย

4.  เพิ่มผลิตภัณฑ์ใหม่ๆ ภายใต้แบรนด์ i-mobile หรือ SENSE, Portable Media Player
    และผลิตภัณฑ์อื่นๆ เพื่อตอบสนองกับ Lifestyle ของกลุ่มผู้บริโภค เช่น การใช้งาน 2
    หมายเลข (2 SIM Card) และ รับสัญญาณโทรทัศน์ TV Tuner
    โดยเน้นเรื่องคุณภาพมากยิ่งขึ้น โดยการนำ Component
    ที่มีคุณภาพระดับโลกมาใช้ในตัวเครื่อง อาทิ Yamaha Amplifier, Yamaha Codec,
    Casio Hitachi Lens หรือ Seiko Display

5.  สร้างมูลค่าเพิ่มให้กับสินค้าและเสนอทางเลือกในการเลือกซื้อสินค้าให้ลูกค้าเช่น
    การขายผลิตภัณฑ์ พร้อมบริการเสริมพิเศษในรูปแบบ i-Link
    ซึ่งเป็นการอำนวยความสะดวกให้กับผู้ใช้งานโทรศัพท์ เคลื่อนที่ในการเข้าใช้บริการ
    Contents ได้เป็นอย่างดี

6.  ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
    อย่างใกล้ชิดในการคัดเลือกที่จะจัดจำหน่ายรวมถึงการพัฒนาเนื้อหา สาระความบันเทิง และ
    Contents รูปแบบใหม่ๆ ที่น่าสนใจออกมาตอบสนองความต้องการของตลาดแต่ละกลุ่ม

7.  การโฆษณาประชาสัมพันธ์อย่างต่อเนื่อง ทั้ง Above The Line และ Below The Line
    เพื่อสร้างความรู้จักของแบรนด์ i-mobile ในระดับภูมิภาค ซึ่งนอกจากจะมีการเลือกใช้
    brand ambassador ที่เป็นที่รู้จักอย่างแพร่หลายแล้ว ก็ได้มีการสร้าง regional
    campaign และการประชาสัมพันธ์ผ่านสื่อระดับภูมิภาค

8.  จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

9.  เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
    และการให้บริการหลังการขายแก่ลูกค้า โดยมีบริการเครื่องทดแทนขณะซ่อม
    และสามารถเปลี่ยนเครื่องใหม่ ได้ทันทีภายใน 10 วัน ทั้งนี้
    มีการกระจายศูนย์บริการลูกค้าในลักษณะ Express service ทั้งในร้าน i-mobile
    และร้านตัวแทนจำหน่ายของบริษัทเกือบทั่วประเทศ

10. ขยายช่องทางการจัดจำหน่ายเช่น การขยายจุดขายตาม Hypermarket และ Specialty
    Shop รวมทั้งเน้นการทำตลาดแบบเฉพาะจุดตามแต่ละภูมิภาค (Local Marketing)
    เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

11. สร้างความสัมพันธ์กับลูกค้าผ่านทาง i-club เช่น
    การให้ส่วนลดกับลูกค้าในการซื้อสินค้าและบริการจากร้านค้าของ i-mobile
    รวมถึงสิทธิพิเศษอื่นๆ อีกมากมาย

12. การให้ส่วนลดพิเศษกับตัวแทนจำหน่ายตามปริมาณการสั่งซื้อ
    หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

13. สร้างความเป็น One Stop Shopping ทางด้าน Mobile Multimedia
    โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด
    อุปกรณ์ทางด้าน IT และ Contents ในรูปแบบต่างๆ จุดรับชำระค่าบริการ จุดรับซ่อมสินค้า
    จุดบริการ i-Photo และจุดบริการดาวน์โหลดเพลง
    เพื่อสร้างความสะดวกสบายให้แก่ลูกค้าผ่านช่องทางจัดจำหน่ายเช่น ร้าน i-mobile
    และแฟรนไชส์ เป็นต้น

  ข้อได้เปรียบของบริษัทในสายธุรกิจโทรศัพท์เคลื่อนที่

-   บริษัทมีการจำหน่ายโทรศัพท์เคลื่อนที่ภายใต้ชื่อ i-mobile
    ซึ่งเป็นเครื่องหมายการค้าของบริษัท และในปี 2551
    บริษัทมียอดจัดจำหน่ายโทรศัพท์เคลื่อนที่ภายใต้ชื่อ i-mobile เป็นอันดับที่ 2 ของประเทศ
    โดยมีส่วนแบ่งทางการตลาดร้อยละ 28

-   บริษัทเป็นผู้แทนจำหน่ายโทรศัพท์เคลื่อนที่ให้กับบริษัทผู้ผลิตโทรศัพท์เคลื่อนที่ชั้นนำ ได้แก่
    Nokia, Motorola, Sony Ericsson, Samsung, LG และ Philips

-   บริษัทมีร้านค้าปลีกถึง 573 แห่งในภูมิภาค ประกอบด้วยร้านค้าปลีกภายในประเทศ 469 แห่ง
    และอีก 104 แห่งในระดับภูมิภาค

-   บริษัทมีประสบการณ์ในการพัฒนาข้อมูล ข่าวสาร
    และสาระความบันเทิงและรวมทั้งการให้บริการข้อมูล ข่าวสาร
    และสาระความบันเทิงผ่านโทรศัพท์เคลื่อนที่ทั้งในลักษณะการสื่อสารทางเดียวและการสื่อสารที่สามารถโต้ตอบกันได้
    (Interactive) ซึ่งสามารถนำเอา Contents ต่างๆ
    เข้าไปไว้ในโทรศัพท์เคลื่อนที่ตามความเหมาะสมของเครื่อง
    และความต้องการของผู้บริโภคแต่ละกลุ่มในรูปแบบของ i-Link

-   การมีจุดให้บริการหลังการขายกระจายอยู่ทั่วประเทศ
    ทำให้มีความสะดวกและรวดเร็วในการเข้ารับบริการหลังการขายมากขึ้น

4. สภาวะการแข่งขันโดยรวมของธุรกิจ

  ในช่วง 2 –3 ปีที่ผ่านมา มีการแข่งขันในตลาดโทรศัพท์เคลื่อนที่ในระดับสูง ทั้งจาก Mobile
  Handset Vendor ที่เป็นแบรนด์หลักเช่น Nokia, Samsung, Motorola, Sony Ericsson
  และแบรนด์ระดับกลางและเล็กที่เข้ามาทำการตลาดในประเทศ รวมถึง Distributor และ
  Reseller ที่นำโทรศัพท์เคลื่อนที่มาจัดจำหน่ายภายใต้แบรนด์ของตนเอง (House Brand)
  อย่างไรก็ดี ในปี 2551 ที่ผ่านมา พบว่าแบรนด์ระดับกลางและเล็ก รวมถึง House Brand ของ
  Distributor และ Reseller รายต่างๆ ส่วนใหญ่ได้หยุดทำการตลาดไปแล้ว
  เนื่องจากไม่มีช่องว่างทางตลาดที่ใหญ่พอ
  ยังคงมีแบรนด์ที่ประสบความสำเร็จและทำการตลาดอยู่เพียงไม่กี่แบรนด์ซึ่งหนึ่งในนั้นคือ แบรนด์
  i-mobile

  ในปี 2551 บริษัทมีส่วนแบ่งทางการตลาดในเชิงของการเป็นตัวแทนจัดจำหน่ายหลัก
  (Distributor) คิดเป็นร้อยละ 31 และมีส่วนแบ่งทางการตลาดสำหรับตราสินค้า i-mobile
  (House brand) คิดเป็นร้อยละ 28
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่
  ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile จนมียอดจัดจำหน่ายเป็นอันดับที่ 2
  ของประเทศ

  และจากการที่บริษัทได้มีการให้บริการ i-Link
  ซึ่งเป็นการอำนวยความสะดวกให้กับผู้บริโภคในการเข้าใช้งาน Contents และ Application
  ต่างๆ ทั้งในโทรศัพท์เคลื่อนที่ i-mobile และโทรศัพท์เคลื่อนที่อื่นที่จัดจำหน่ายโดยบริษัท
  ประกอบกับการที่มีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของบริษัทได้เป็นอย่างดี
  จึงเป็นจุดแข็งของบริษัทเมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  โดยในปี 2551 ที่ผ่านมา มีจำนวนการเข้าใช้บริการจากผู้ใช้โทรศัพท์เคลื่อนที่ ไอ-โมบาย
  มากกว่า 10 ล้านครั้ง

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับบริษัท ได้แก่ บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

5. แนวโน้มอุตสาหกรรม

  ตารางแสดงจำนวนผู้ใช้บริการสื่อสารผ่านโทรศัพท์ประเภทต่างๆ

+-------------+------+-----+------+-----+------+-----+------+-----+
| บริการ       | ปี    |     | ปี    |     | ปี    |     | ปี    |     |
|             | 2548 |     | 2549 |     | 2550 |     | 2551 |     |
+-------------+------+-----+------+-----+------+-----+------+-----+
|             | เลข  | ร้อย | เลข  | ร้อย | เลข  | ร้อย | เลข  | ร้อย |
|             | หมาย | ละ* | หมาย | ละ* | หมาย | ละ* | หมาย | ละ* |
+-------------+------+-----+------+-----+------+-----+------+-----+
| ผู้ใช้โ        | 30   | 1   | 38   | 2   | 51   | 3   | 59   | 1   |
| ทรศัพท์เคลื่อนที่ | ,092 | 1.5 | ,975 | 9.5 | ,254 | 1.5 | ,670 | 6.4 |
|             |      |     |      |     |      |     |      |     |
| (‘000       |      |     |      |     |      |     |      |     |
| เลขหมาย)    |      |     |      |     |      |     |      |     |
+-------------+------+-----+------+-----+------+-----+------+-----+
| จ           | 6    | 0   | 6    | 0   | 6    | 0   | 6    | 0   |
| ำนวนประชากร | 2.42 | .73 | 2.83 | .66 | 3.17 | .54 | 3.50 | .52 |
|             |      |     |      |     |      |     |      |     |
| (ล้านคน)     |      |     |      |     |      |     |      |     |
+-------------+------+-----+------+-----+------+-----+------+-----+
| Penetration | 4    |     | 6    |     | 8    |     | 9    |     |
| rate        | 8.21 |     | 2.03 |     | 1.14 |     | 3.97 |     |
|             |      |     |      |     |      |     |      |     |
| (ร้อยละ)     |      |     |      |     |      |     |      |     |
+-------------+------+-----+------+-----+------+-----+------+-----+

หมายเหตุ : * ร้อยละ คือ อัตราการเปลี่ยนแปลงเมื่อเทียบกับระยะเดียวกันของปีก่อนหน้า

ที่มาของข้อมูล : สำนักงานสถิติแห่งชาติ, กรมการปกครอง และ website ของ mobile
operators

  จากตารางจะเห็นได้ว่าจำนวนผู้ใช้บริการโทรศัพท์เคลื่อนที่มีแนวโน้มเพิ่มสูงอย่างต่อเนื่องทุกปี
  โดยในปี 2548 2549 และ 2550 มีอัตราการเติบโตเพิ่มสูงขึ้นจากปีก่อนหน้าร้อยละ 11.5
  29.5 และ 31.5 ตามลำดับ และในปี 2551 ที่ผ่านมาแนวโน้มของอุตสาหกรรมยังคงโตขึ้น
  โดยมีอัตราการเติบโตจากปีก่อนร้อยละ 16.4
  เห็นได้ว่าตลาดโทรศัพท์เคลื่อนที่มีการเติบโตอย่างต่อเนื่อง
  จากทั้งผู้ใช้บริการใหม่และผู้ใช้บริการเครื่องที่ 2 เป็นต้นไป ขณะที่ Penetration rate
  ของผู้ใช้บริการโทรศัพท์เคลื่อนที่ในปี 2551 คิดเป็นร้อยละ 93.97

  ในปี 2551 ที่ผ่านมาผู้ให้บริการโทรศัพท์เคลื่อนที่ (Operator)
  ได้จัดกิจกรรมส่งเสริมการตลาดอย่างต่อเนื่อง เพื่อเพิ่มยอดผู้ใช้บริการ
  การขยายเครือข่ายการให้บริการครอบคลุมในหลายๆ พื้นที่ของประเทศให้มากขึ้น
  เพื่อเข้าถึงผู้ใช้บริการกลุ่มใหม่ๆประกอบกับราคาโทรศัพท์เคลื่อนที่มีราคาลดลงอย่างมาก
  จึงทำให้ผู้บริโภคตัดสินใจซื้อได้ ง่ายขึ้น
  ขณะเดียวกันราคาที่ลดลงได้ก่อให้เกิดการขยายตัวของการใช้โทรศัพท์เคลื่อนที่ในกลุ่มผู้มีรายได้น้อยถึง
  ปานกลางอันเป็นกลุ่มคนกลุ่มใหญ่ที่สุดของประเทศ นอกจากนั้น ในช่วงปลายปี 2550 บริษัท กสท
  โทรคมนาคม ได้เปิดตัวระบบการให้บริการโทรศัพท์เคลื่อนที่ในระบบ 3G ผ่านโครงข่าย CDMA
  1x EV-DO สามารถให้บริการได้ด้วยความเร็ว 2 Mbps
  ซึ่งจะเป็นการกระตุ้นให้เกิดการขยายตัวของตลาดได้อย่างต่อเนื่อง
  รวมถึงแผนของผู้ให้บริการโทรศัพท์รายอื่นๆในการลงทุนเพื่อให้บริการในเครือข่ายในยุคที่ 3
  (3G) ซึ่งจะกระตุ้นให้ผู้ใช้บริการโทรศัพท์เคลื่อนที่เปลี่ยนอุปกรณ์ทั้งในรูปแบบ โทรศัพท์เคลื่อนที่
  คอมพิวเตอร์แบบพกพา (Netbook) พร้อมช่องใส่ SIM Card เพื่อการเชื่อมต่อโครงข่าย หรือ
  USB Modem เพื่อรองรับบริการรูปแบบการใช้งานใหม่ๆเช่น การสนทนาแบบเห็นภาพของคู่สนทนา
  (Video Call) สามารถรับชมวีดีโอและเพลงแบบ Real time (Real time audio &
  video streaming) และ การประชุมทางไกลผ่านโทรศัพท์เคลื่อนที่ เป็นต้น

  การเติบโตของตลาด Replacement

  ผู้ให้บริการโทรศัพท์เคลื่อนที่ (Operator)
  ได้เร่งพัฒนาศักยภาพของโครงข่ายให้รองรับเทคโนโลยี คุณสมบัติ
  และรูปลักษณ์ของโทรศัพท์เคลื่อนที่รุ่นใหม่ๆเช่น สามารถรับส่งภาพ ถ่ายรูปความละเอียดสูงได้
  ฟังเพลงและวิทยุ เล่นและบันทึกวีดีโอได้ ขนาดหน่วยความจำระดับกิ๊กกะไบต์ (GB)
  รับสัญญาณโทรทัศน์ (TV Tuner) รองรับการใช้งาน 2 เลขหมาย (2 SIM Card)
  ระบบหน้าจอสัมผัส (Touch Screen) รวมถึงความสามารถอื่นๆ
  จึงทำผู้บริโภคเกิดความต้องการที่จะเปลี่ยนโทรศัพท์เคลื่อนที่เครื่องใหม่เพื่อให้ทันสมัย
  และสามารถใช้งานได้มากกว่าการเป็นเพียงโทรศัพท์ที่รับสายเข้า-โทรออกเท่านั้น
  ซึ่งบริษัทคาดว่าการพัฒนาศักยภาพโครงข่ายของผู้ให้บริการและเทคโนโลยีของโทรศัพท์เคลื่อนที่
  รวมทั้งราคาของเครื่องโทรศัพท์เคลื่อนที่ที่ถูกลงจะทำให้ตลาดการจำหน่ายโทรศัพท์เคลื่อนที่เพื่อทดแทน
  (Replacement Market) มีอัตราการเติบโตอย่างต่อเนื่อง

  ปัจจัยที่ส่งผลให้มีการเติบโตในตลาด Replacement ได้แก่

-   ศักยภาพของโทรศัพท์เคลื่อนที่ที่สูงขึ้นเช่น ถ่ายรูปได้ที่ความละเอียดสูง เล่นและบันทึกวีดีโอ
    ฟังเพลงและวิทยุ สามารถใช้งานเป็น Organizer รับสัญญาณโทรทัศน์ (TV Tuner)
    รองรับการใช้งาน 2 เลขหมาย (2 SIM Card) และ ระบบหน้าจอสัมผัส (Touch
    Screen) เป็นต้น ประกอบกับราคาที่ต่ำลง

-   ศักยภาพของโครงข่ายของผู้ให้บริการโทรศัพท์เคลื่อนที่ที่สามารถรองรับการใช้งานประเภทต่างๆ
    ได้มากขึ้นเช่น การ Download เพลง (Full song download) และ Online
    Interactive Game เป็นต้น

-   ทัศนคติของผู้บริโภคที่มีต่อโทรศัพท์เคลื่อนที่ที่เปลี่ยนจากการเป็นอุปกรณ์สื่อสารกลายเป็นเครื่องประดับ
    (Fashion) และอุปกรณ์ที่บ่งบอกถึงสถานภาพทางสังคมอีกประเภทหนึ่ง
    ซึ่งทำให้ผู้บริโภคบางกลุ่มมีระยะเวลาในการเปลี่ยนโทรศัพท์เร็วขึ้น

-   ข้อจำกัดของแบตเตอรี่ของโทรศัพท์เคลื่อนที่รุ่นเก่าที่มีอายุการใช้งานที่สั้นและราคาค่อนข้างสูงเมื่อเทียบกับการซื้อโทรศัพท์เครื่องใหม่
    เป็นเหตุผลหนึ่งทำให้ผู้บริโภคอาจจะพิจารณาเปลี่ยนโทรศัพท์เคลื่อนที่รุ่นใหม่แทน

  หน่วย : ล้านเครื่อง

[]

สายธุรกิจมัลติมีเดีย (Multimedia Business)

1. ลักษณะผลิตภัณฑ์หรือบริการ

 ลักษณะของผลิตภัณฑ์และบริการแบ่งเป็น 2 ประเภท ดังนี้

 การให้บริการข้อมูล ข่าวสาร และสาระความบันเทิงผ่านสื่อต่างๆ

 การดำเนินธุรกิจให้บริการ ข้อมูลข่าวสาร และ สาระความบันเทิง ที่สามารถสื่อสารกับผู้บริโภค ได้ในรูปแบบ เฉพาะตัวด้วยการสื่อสาร 2 ทาง (Interactive Multi-Devices Medium) ผ่านเทคโนโลยีมีสายและไร้สาย (Wire line and Wireless) ที่ครบถ้วนสมบูรณ์แบบ ซึ่งดำเนินการโดยบริษัท สามารถ มัลติมีเดีย จำกัด โดยให้บริการข้อมูลด้วยเสียง (Audiotex) ผ่านโครงข่ายโทรศัพท์ ของ บมจ. ทศท คอร์ปอเรชั่น (“ทศท”) โดยได้ทำสัญญาร่วมดำเนินการให้บริการข้อมูลด้วยเสียงทางโทรศัพท์กับ ทศท เป็นระยะเวลา 15 ปี สิ้นสุดปลายปี 2557 ประกอบกับมีการให้บริการข้อมูล ข่าวสาร และสาระความบันเทิงครอบคลุมการให้บริการในรูปแบบ Voice และNon-Voice ครอบคลุมการให้บริการในรูปแบบข้อมูล ข้อความ ภาพวีดีโอ และโปรแกรมต่างๆผ่านทางระบบโทรศัพท์พื้นฐานและโทรศัพท์เคลื่อนที่ทุกระบบที่ให้บริการอยู่ภายในประเทศขณะนี้ โดยบริษัทได้รับส่วนแบ่งรายได้จากผู้ให้บริการในระบบโทรศัพท์พื้นฐานในอัตราร้อยละ 60 และผู้ให้บริการระบบโทรศัพท์เคลื่อนที่ในอัตราร้อยละ 50

บริษัท สามารถ มัลติมีเดีย จำกัด ยังเป็นผู้คิดค้นและพัฒนาข้อมูล และสาระความบันเทิงต่างๆ
(Content Provider) เพื่อจำหน่ายให้แก่บริษัทในกลุ่มและลูกค้าทั่วไป
นอกจากนั้นแล้วยังให้บริการสาระความบันเทิงผ่านโทรศัพท์เคลื่อนที่ เช่น การดาวน์โหลด ริงโทน
โลโก้ เพลง การรายงานสภาพจราจร การรายงานผลกีฬาทั้งในรูปแบบเสียง ข้อความ และภาพ
เป็นต้น นอกเหนือจากการใช้จากสื่อต่างๆ ที่กล่าวมาแล้วผู้ใช้บริการยังสามารถที่จะใช้บริการ
ดังกล่าวได้ภายในร้าน i-mobile by SAMART นอกจากการเป็นผู้คิดค้นและพัฒนาข้อมูล ข่าวสาร
และสาระความบันเทิงต่างๆ ด้วยตัวเองแล้ว บริษัทยังมีการลงทุนในบริษัท เทค อะ ลุค จำกัด
ซึ่งประกอบธุรกิจประเภทสื่อ
โดยมีวัตถุประสงค์ที่ต้องการให้เป็นสื่อในการโฆษณาประชาสัมพันธ์ให้กับบริษัทในกลุ่มบริษัท สามารถ
ไอ-โมบาย จำกัด (มหาชน) และลูกค้าทั่วไป

บริษัทให้บริการข้อมูล ข่าวสาร และสาระความบันเทิงที่ทันสมัย
ตอบสนองต่อความต้องการในการใช้ชีวิตประจำวันของคนรุ่นใหม่ในรูปแบบของเสียง (Voice) จาก
BUG 1113, BUG 1900 และการให้บริการในรูปแบบข้อความ เสียง และภาพ (Non-Voice)
หรือ Multimedia จาก BUG2Mobile โดยนำเสนอบริการข้อมูล ข่าวสาร
และสาระความบันเทิงผ่านช่องทางการสื่อสารที่หลากหลาย ผ่านอุปกรณ์สื่อสารหลายช่องทาง
(Multi-Devices) ดังนี้

1.1) การให้บริการข้อมูล ข่าวสาร และสาระความบันเทิงในรูปแบบเสียง (Voice)

BUG 1900 วาไรตี้บันเทิงทางโทรศัพท์ 

  หนึ่งในบริการข้อมูล ข่าวสาร และสาระความบันเทิงในรูปแบบเสียงจาก บริษัท สามารถ
  มัลติมีเดีย จำกัด บริการดังกล่าวเป็นบริการข้อมูลเสียงทางโทรศัพท์ (Audiotex) ด้วยระบบ
  IVR (Interactive Voice Response) ผ่านโครงข่ายของ ทศท ซึ่งบริษัท สามารถ
  มัลติมีเดีย จำกัดได้เข้าทำสัญญาร่วมดำเนินการให้บริการข้อมูลด้วยเสียงทางโทรศัพท์
  (Audiotex) กับ ทศท เมื่อวันที่ 29 กันยายน 2542

  (รวมทั้งที่มีการแก้ไขเพิ่มเติม) โดยมีระยะเวลาการดำเนินการตามสัญญาเป็นระยะเวลา 15 ปี
  (ปี 2542 ถึง 2557) (ศึกษารายละเอียดเพิ่มเติมเกี่ยวกับสาระสำคัญของสัญญาร่วมดำเนินการฯ
  ดังกล่าว ระหว่าง บริษัท สามารถ มัลติมีเดีย จำกัด กับ ทศท ได้ในเอกสารแนบ 4:
  สรุปสาระสำคัญสัญญาที่เกี่ยวข้อง) ทั้งนี้ โดยรูปแบบการให้บริการด้วยเสียงทางโทรศัพท์
  (Audiotex) เป็นการให้บริการรับฟังข้อมูล ข่าวสาร
  และสาระความบันเทิงผ่านทางโทรศัพท์ตามกลุ่มเลขหมาย ดังนี้

  1900-1900-00 ถึง 1900-1900-99

  1900-1901-00 ถึง 1900-1901-99

  1900-111-000 ถึง 1900-111-699

  BUG 1900 นี้รองรับการใช้บริการได้ทั้งจากโทรศัพท์พื้นฐาน
  และโทรศัพท์เคลื่อนที่ทุกระบบเพียงกดหมายเลข 1900 ตามด้วยเลข 4
  หลักของบริษัทผู้ให้บริการและเลขรหัสรายการอีก 2 หลัก
  บริการจะเริ่มต้นด้วยการรับฟังคำแนะนำในการใช้บริการแล้วจึงเริ่มการรับฟังสาระความบันเทิงต่างๆได้ตามที่ต้องการ
  ซึ่งรูปแบบข้อมูลสาระบันเทิงที่ให้บริการในช่วงแรก ได้แก่ ข้อมูล สาระ ความรู้
  และความบันเทิงต่างๆ เช่น ข้อมูลการวิเคราะห์หุ้น สายด่วนผู้บริโภคกับ อย.
  การพยากรณ์ดวงชะตาชีวิตกับโหรพยากรณ์ชื่อดัง จัดอันดับหนังและเพลงฮิตติดชาร์ท
  เล่นเกมส์ชิงรางวัลคู่สำคัญของกีฬาโปรด

  BUG 1900 วาไรตี้บันเทิงทางโทรศัพท์ นำเสนอรูปแบบการให้บริการ 1900 ใหม่
  โดยแบ่งประเภทกลุ่มข้อมูลสาระความบันเทิงได้แก่ Chat, Entertainment, Horoscope,
  Consultancy, Information และ Sport นำเสนอการให้บริการสื่อสารข้อมูล ข่าวสาร
  และสาระความบันเทิง จำนวนมากกว่า 250 รายการทางโทรศัพท์
  ซึ่งเป็นการให้บริการข้อมูลทั้งในส่วนที่บริษัทผลิตขึ้นเอง
  รวมทั้งข้อมูลที่ได้ร่วมกับผู้ให้บริการข้อมูลจัดเตรียมข้อมูลขึ้น หรือที่ได้ร่วมกับสื่อโทรทัศน์ วิทยุ
  และสิ่งพิมพ์ต่างๆ ให้บริการรับฟังข้อมูลในรูปของเสียง
  และนอกจากนี้ยังมีบริการขอรับข้อมูลเป็นเอกสาร
  หรือส่งข้อมูลผ่านทางเครื่องโทรสารในระบบอัตโนมัติ (Fax on Demand)
  หรือข้อมูลในรูปแบบของ Multimedia อื่นๆ โดยมีขีดความสามารถในการรับลูกค้าได้สูง 720
  คู่สายในเวลาเดียวกัน

  อัตราค่าบริการในปัจจุบัน

  ------------------------------------ ----------------------------------
  การบริการ                             ค่าบริการ

  เกมส์                                 6 บาทต่อครั้ง

  ข้อมูลข่าวสาร                           9 บาทต่อนาที

  ดาวน์โหลด                             15 บาทต่อนาที

  จัดอันดับ (Voting)                      3 – 9 บาทต่อครั้ง

  บันเทิง (Entertainment)                9 – 15 บาทต่อนาที

  ให้คำปรึกษา                            9 - 15 บาทต่อนาที

  บริการสาธารณะประโยชน์ทั่วไป              3 บาทต่อนาที

  บริการด้านสังคมและสุขภาพชีวิต              3 บาทต่อนาที
  ------------------------------------ ----------------------------------

-   BUG 1113 บริการข้อมูลและอำนวยความสะดวกทางโทรศัพท์

  การบริการข้อมูลในลักษณะผู้ช่วยเหลือส่วนบุคคลโดยการให้บริการด้านข้อมูลโดยพนักงานรับสาย
  (Live Agent) ที่อำนวยความสะดวกต่อการดำเนินชีวิตประจำวันของคนเมืองในปัจจุบัน
  ภายใต้ชื่อบริการ BUG 1113 โดยบริการ BUG 1113
  มีศูนย์บริการข้อมูลทางโทรศัพท์ที่ให้บริการข้อมูลในเชิงลึกที่ละเอียด ทันสมัย
  พร้อมคำแนะนำที่เป็นประโยชน์ตลอด 24 ชั่วโมง
  โดยมีพนักงานและหน่วยงานสนับสนุนในการเก็บรวบรวมข้อมูลเพื่อสร้างฐานข้อมูลขนาดใหญ่ครอบคลุมบริการหลากหลาย
  อาทิ ข้อมูล รายนามผู้ใช้โทรศัพท์ ข้อมูลร้านอาหาร ภาพยนตร์ โรงแรม สถานที่ท่องเที่ยว
  สภาพอากาศ เป็นต้น นอกจากนี้ยังจัดให้บริการดาวน์โหลดริงโทน บริการส่งข้อความสั้นภาษาไทย
  (SMS) และบริการส่งคูปองส่วนลดให้แก่ผู้ใช้บริการโทรศัพท์ด้วย

  อัตราค่าบริการ BUG 1113 ในปัจจุบัน

  -----------------------------------------------------------------------
  การบริการ                            ค่าบริการ
  ----------------------------------- -----------------------------------
  ข้อมูลและข่าวสาร                       7 บาทต่อนาที

  โอนสาย                              7 บาทต่อนาที

  แฟกซ์ (Fax)                          7 บาทต่อนาที + 12 บาทต่อครั้ง

  ส่งข้อความภาษาไทย                     7 บาทต่อนาที + 3 บาทต่อครั้ง

  ดาวน์โหลดริงโทน                       7 บาทต่อนาที + 20-25 บาทต่อครั้ง

  ดาวน์โหลดรูปภาพ                       7 บาทต่อนาที + 20 บาทต่อครั้ง

  ดาวน์โหลดคูปองส่วนลด                   7 บาทต่อนาที + 10 บาทต่อครั้ง
  -----------------------------------------------------------------------

1.2) การให้บริการข้อมูล ข่าวสาร และสาระความบันเทิงในรูปแบบข้อความ เสียงและภาพ (Non-Voice) 

BUG2MOBILE บริการข้อมูลสาระบันเทิงสู่โทรศัพท์มือถือ ในรูปแบบ NON VOICE
เพื่อให้โทรศัพท์มือถือสมบูรณ์แบบยิ่งขึ้น บริษัท สามารถ มัลติมีเดีย จำกัด ให้บริการข้อมูลข่าวสาร
ความบันเทิง ทั้งภาพ และเสียง ผ่านสื่อต่างๆ ที่ทันสมัย เช่น การให้บริการข้อมูลอัตโนมัติระบบ
Audiotex ศูนย์บริการข้อมูลทางโทรศัพท์ตลอด 24 ชั่วโมง และการใช้สื่อ NON VOICE และ
มัลติมีเดียทุกประเภท ไม่ว่าจะเป็น SMS, MMS, WAP Site เป็นต้น
โดยมีอัตราค่าบริการเริ่มต้นตั้งแต่ 3 บาทจนถึง 100 บาทตามอัตราที่บริษัทกำหนด

1.3) การดำเนินธุรกิจเกี่ยวกับสื่อประชาสัมพันธ์ผ่านจอ LED Billboard โดยบริษัท เทค อะ ลุค จำกัด จอดังกล่าวสามารถนำเสนอข้อมูล ข่าวสารและสาระความบันเทิงต่างๆ ทั้งภาพเคลื่อนไหวและเสียง

 2. การจัดหาผลิตภัณฑ์หรือบริการ

  ข้อมูล ข่าวสาร และสาระความบันเทิงต่างๆ (Contents)
  ที่บริษัทนำเสนอร่วมไปกับการขายโทรศัพท์เคลื่อนที่นั้นเป็นการสั่งซื้อมาจากบริษัท สามารถ
  มัลติมีเดีย จำกัด ซึ่งเป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ

เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ และรูปแบบวิถีชีวิตที่แตกต่างกันออกไป เพื่อให้การนำเสนอบริการตรงกับความต้องการของผู้ใช้บริการมากที่สุด บริษัท สามารถ มัลติมีเดีย จำกัด จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย มีความหลากหลาย อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ ในอัตราที่แล้วแต่จะตกลงกัน โดยในปัจจุบันบริษัท สามารถ มัลติมีเดีย จำกัด มีการจัดหาข้อมูลโดยทีมงานของบริษัทเองในส่วนที่รวบรวมจัดเก็บเอง และจากผู้ให้บริการภายนอกที่มีความชำนาญเฉพาะด้าน ตลอดจนรวบรวมข้อมูลจากพันธมิตรทางธุรกิจต่างๆ ทั้งนี้ เนื้อหาข้อมูล ข่าวสาร และสาระความบันเทิงต่างๆ แบ่งออกเป็น 6 กลุ่มหลัก ดังนี้

1. Sport ให้บริการข้อมูลเชิงลึกเกี่ยวกับกีฬา เช่น ตารางการแข่งขัน ผลการแข่งขัน
สนามแข่งขัน ข่าวสารเกี่ยวกับแวดวงกีฬา เป็นต้น

2. Game ให้บริการเกมส์โดยผ่านบริการข้อมูลด้วยเสียง (Audiotex) เช่น 1900 เกมส์
ดาวน์โหลดเกมส์อินเตอร์แอคทีฟ และเกมส์ออนไลน์ผ่านโทรศัพท์เคลื่อนที่ ซึ่งมีทั้งเกมส์ที่บริษัท
สามารถ มัลติมีเดีย จำกัด
เป็นผู้พัฒนาเองและพันธมิตรที่เชี่ยวชาญทางด้านเกมส์ทั้งในและต่างประเทศ

3. Entertainment เป็นกลุ่มที่ให้บริการข้อมูลเชิงลึกทางด้านบันเทิงเช่น เพลง วีดีโอ ภาพยนตร์
และ Mobile Fashion เช่น Ring Tone, Logo, Picture Message, Screen Saver
และข้อมูลบันเทิงยามค่ำคืน เช่นผับ บาร์ คาราโอเกะ เป็นต้น

4. Lifestyle ให้บริการข้อมูลในเชิงลึกเกี่ยวกับชีวิตประจำวัน เช่น ร้านอาหาร โรงแรม
บริษัททัวร์ แพ็คเกจทัวร์ ช้อปปิ้ง ส่วนลดร้านค้า Massage & Spa เป็นต้น

5. News & Information เป็นกลุ่มที่ให้บริการข้อมูลเกี่ยวกับหมายเลขโทรศัพท์พื้นฐานและข้อมูล
ข่าวสารต่างๆ ที่เป็นประโยชน์ต่อสาธารณชน ได้แก่ ข้อมูลหุ้น ข้อมูลสายการบินและตารางการบิน
รายงานอากาศ รายงานจราจร อัตราดอกเบี้ย อัตราแลกเปลี่ยน
ราคาทองคำและข้อมูลเกี่ยวกับการติดต่อหน่วยงานราชการต่างๆ ข้อมูลสถานทูต
ข้อมูลสถานที่ท่องเที่ยว เป็นต้น

6.  Consultancy ให้บริการข้อมูลทางด้านการให้คำปรึกษา
    คำแนะนำโดยผู้เชี่ยวชาญเฉพาะด้านโดยบริการ 1900 เช่นบริการทางด้านการแพทย์ จิตวิทยา
    การดูแลเกี่ยวกับความสวยงาม เพศศึกษา
    และโหราศาสตร์จากโหรที่มีชื่อเสียงที่สุดในประเทศไทย

  ข้อมูลข้างต้นมีการจัดเก็บรวบรวมทั้งในรูปแบบของตัวอักษร ภาพนิ่ง ภาพเคลื่อนไหว
  เพื่อรองรับกับช่องทางการจัดจำหน่ายและเทคโนโลยีที่เปลี่ยนแปลงไปในอนาคตด้วย

3. การตลาด

 1) การตลาดและช่องทางการจัดจำหน่าย

  จากการวางตำแหน่งทางการตลาดของบริษัท สามารถ มัลติมีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียง (Audiotex) ภายใต้แบรนด์ BUG 1900

2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3. ช่องทาง Multimedia ภายใต้แบรนด์ BUG2Mobile

  4. ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

  5. ช่องทางผ่านเว็บไซต์ภายใต้แบรนด์ Showded

  6. ช่องทางผ่านหน้าร้านค้าภายใต้แบรนด์ HoroWorld

 2) กลุ่มลูกค้าเป้าหมาย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
|             |                                                        |
|             | กลุ่มเป้าหมายรอง : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ และเมืองใหญ่ ชอบกีฬาเป็นพิเศษ               |
+-------------+--------------------------------------------------------+
| BUG2Mobile  | กลุ่มวัยรุ่นและคนทำงานอายุ 15 - 35 ปี อาศัยอยู่ในกรุงเทพฯ         |
|             | และเมืองใหญ่ เป็นกลุ่มคนรุ่นใหม่ชอบความทันสมัย และสนใจในเทคโนโลยี |
+-------------+--------------------------------------------------------+

  กลยุทธ์การตลาด

1. คิดค้นและพัฒนาการให้บริการด้วยเทคโนโลยีที่นำสมัยและง่ายต่อการใช้งาน

2. นำเสนอเนื้อหาสาระข้อมูลใหม่ และทันสมัย
เพื่อให้ตรงกับความต้องการของผู้บริโภคในแต่ละกลุ่ม อย่างดีที่สุด

3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
และมีความเชี่ยวชาญในข้อมูลเฉพาะด้าน เพื่อสร้างความแตกต่างให้กับบริการข้อมูลประเภทต่างๆ

4. ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
Content บนโทรศัพท์เคลื่อนที่ i-mobile ผ่านบริการ i-Link เป็นต้น

5. การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
อินเตอร์เนชั่นแนล จำกัด มีการทำการตลาดอยู่และมีแนวโน้มการเติบโตสูง อาทิ มาเลเซีย
อินโดนีเซีย และเวียดนาม เป็นต้น

4. สภาวะการแข่งขันโดยรวมของธุรกิจ

 1) ธุรกิจให้บริการในรูปของเสียง (Voice) ด้วยระบบ (Audiotex)

 ปัจจุบันผู้ประกอบธุรกิจด้านการให้บริการข้อมูลด้วยเสียง (Audiotex) ในประเทศไทย มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด เป็นผู้นำในตลาดมีส่วนแบ่งการตลาดสูงสุดเป็นประมาณ ร้อยละ 70 ของมูลค่าตลาดโดยรวม นอกจากนี้ บริษัท สามารถ มัลติมีเดีย จำกัด ยังเป็นผู้ให้บริการข้อมูลด้วยเสียง (Audiotex) รายเดียวที่ให้ความสำคัญในการสร้างตราสินค้า BUG1900 มีนำเสนอรูปแบบการให้บริการที่แตกต่าง ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง (Audiotex) รายอื่นๆ จากการวางตำแหน่งทางการตลาดของบริษัท สามารถ มัลติมีเดีย จำกัด ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลายและเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับ ผู้ประกอบธุรกิจเดียวกันรายอื่น

 ตารางผู้ให้บริการข้อมูลด้วยเสียง (Audiotex) รายใหญ่ 5 รายแรก

+--------------------------------------+------------+-----------------+
| บริษัท                                 | หมายเลข    | จำนวนคู่สาย       |
|                                      |            | (Ports)         |
+======================================+============+=================+
| 1. บริษัท สามารถ มัลติมีเดีย จำกัด          | 19         | 720             |
|                                      | 00-1900-xx |                 |
|                                      |            |                 |
|                                      | 19         |                 |
|                                      | 00-1901-xx |                 |
|                                      | 19         |                 |
|                                      | 00-111-xxx |                 |
+--------------------------------------+------------+-----------------+
| 2. บริษัท ไทยออดิโอเท็กซ์ เซอร์วิส จำกัด     | 19         | 1xx             |
|                                      | 00-333-xxx |                 |
+--------------------------------------+------------+-----------------+
| 3. บริษัท ไทยเทเลวอยซ์ จำกัด             | 19         | 1xx             |
|                                      | 00-555-xxx |                 |
+--------------------------------------+------------+-----------------+
| 4. บริษัท อินโฟเทล คอมมิวนิเคชั่น จำกัด      | 19         | 1xx             |
|                                      | 00-999-xxx |                 |
+--------------------------------------+------------+-----------------+
| 5. บริษัท 108 1900 ออดิโอเท็กซ์ จำกัด      | 19         | 1xx             |
|                                      | 00-444-xxx |                 |
+--------------------------------------+------------+-----------------+

  ที่มา : ประมาณการโดยบริษัท สามารถ มัลติมีเดีย จำกัด

 2) ธุรกิจให้บริการในรูปของเสียง (Voice) ผ่านเจ้าหน้าที่รับสายหรือ Information Call Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133 ของบริษัท ทีโอที จำกัด (มหาชน) บริการ 1188 ของบริษัท เทเลอินโฟ มีเดีย จำกัด 

 3) ธุรกิจการให้บริการในรูปของข้อความหรือภาพ (Non-Voice) ได้แก่ BUG 2 Mobile ของบริษัท สามารถ มัลติมีเดีย จำกัด, Shinee, N-Content, Mobiclub และ Siam2you เป็นต้น

  4) ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
  บริษัทเริ่มเข้ามาในธุรกิจนี้โดยมุ่งเน้นรูปแบบที่โต้ตอบได้ (Interactive) หรือภาพเคลื่อนไหว
  โดยใช้จอภาพ LED Billboard ซึ่งเป็นตลาดในรูปแบบที่แตกต่างจากสื่อกลางแจ้งทั่วไป
  และเริ่มให้บริการในเดือนพฤษภาคม 2547
  โครงสร้างการแข่งขันในปัจจุบันมีผู้ประกอบการรายใหญ่ เช่น บริษัท เจ ซี ดี เดอ โกลด์ จำกัด
  บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
  ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
  แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
  ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

5. แนวโน้มอุตสาหกรรม

  แนวโน้มการแข่งขันในปี 2552 คาดว่ายังคงมีการแข่งขันมากขึ้น
  เนื่องจากผู้ให้บริการโครงข่ายโทรศัพท์มือถือ (Operator)
  ได้วางแผนที่จะติดตั้งและให้บริการโครงข่าย 3G ได้ภายในปี 2552 ซึ่งจะทำให้ความต้องการ
  Content สำหรับโครงข่าย 3G เกิดขึ้น โดย Content Provider แต่ละรายจะหันมาพัฒนา
  Content รูปแบบใหม่ ๆ ที่มีขนาดใหญ่ขึ้น และเป็นมัลติมีเดียมากขึ้น
  เพื่อให้เหมาะสมกับประสิทธิภาพของโครงข่าย 3G และจะทำให้การใช้งาน Content หรือ
  Value Added Service มีความแพร่หลายมากขึ้น

สายธุรกิจต่างประเทศ (International Business)

  1. ลักษณะผลิตภัณฑ์หรือบริการ

  จำหน่ายโทรศัพท์เคลื่อนที่และโทรศัพท์เคลื่อนที่พร้อมการให้บริการข้อมูล
  ข่าวสารและสาระความบันเทิงทั้งในรูปแบบเสียง (Voice) และในรูปแบบข้อความ เสียง
  และภาพ (Non-Voice) รวมทั้งการจำหน่ายอุปกรณ์เสริมและซิมการ์ด ดำเนินการโดยบริษัท
  ไอ-โมบาย อินเตอร์เนชั่นแนล จำกัด และบริษัทในกลุ่มซึ่งจัดตั้งขึ้นในประเทศนั้นๆ
  ที่จัดตั้งแล้วได้แก่ประเทศมาเลเซีย เวียดนาม และอินโดนีเซีย

  สายธุรกิจต่างประเทศนี้ เริ่มดำเนินการในปี 2547
  โดยนำรูปแบบการดำเนินธุรกิจที่ประสบความสำเร็จในประเทศไทยซึ่งได้แก่การจำหน่ายโทรศัพท์เคลื่อนที่พร้อมการให้บริการข้อมูล
  สาระความบันเทิงขยายสู่ตลาดต่างประเทศ โดยเริ่มดำเนินธุรกิจโดยอิงจากประเทศที่ Telekom
  Malaysia Berhad ผู้ให้บริการโทรคมนาคมที่ใหญ่ที่สุดในประเทศมาเลเซีย
  และเป็นผู้ถือหุ้นในบริษัทสามารถคอร์ปอเรชั่น จำกัด (มหาชน) มีเครือข่ายการให้บริการ

2. การจัดหาผลิตภัณฑ์หรือบริการ

บริษัท ไอ-โมบาย อินเตอร์เนชั่นแนล จำกัด ได้นำโทรศัพท์เคลื่อนที่ยี่ห้อ i-mobile ที่ประสบความสำเร็จในประเทศไทยมาจัดจำหน่ายในประเทศต่าง ๆ โดยใช้กลยุทธ์ในการจัดจำหน่ายร่วมกับข้อมูล ข่าวสารและสาระความบันเทิง โดยบริษัทจะได้รับประโยชน์จากการเจรจาต่อรองจำนวนการสั่งซื้อจากผู้ผลิตในระดับภูมิภาค ซึ่งเป็นการบริหารต้นทุนทางธุรกิจได้อย่างมีประสิทธิภาพ และสามารถกำหนดราคาขายให้เป็นที่ดึงดูดใจสำหรับผู้บริโภค นอกจากนี้ ยังอยู่ระหว่างการเจรจากับผู้ผลิตโทรศัพท์เคลื่อนที่รายสำคัญต่าง ๆ เพื่อเป็นตัวแทนจำหน่ายโทรศัพท์เคลื่อนที่ชั้นนำทั้งในระดับภูมิภาคและระดับท้องถิ่น ส่วนการให้บริการข้อมูลข่าวสารและสาระความบันเทิง ได้มีการนำเอาข้อมูลในประเทศไทยบางส่วน และจัดหาข้อมูลเพิ่มเติมในท้องถิ่นของประเทศต่างๆ และระดับภูมิภาคจากผู้ให้บริการข้อมูลในประเทศนั้นๆ 

3. การตลาดและสภาวะการแข่งขันโดยรวมของธุรกิจ

  สำหรับตลาดต่างประเทศที่บริษัทได้เข้าไปทำการตลาดในปี 2551 แล้ว คือประเทศมาเลเซีย
  ประเทศอินโดนีเซีย ประเทศเวียดนาม ประเทศอินเดีย ประเทศบังคลาเทศ ประเทศกัมพูชา
  และประเทศลาว โดยบริษัทได้เข้าไปทำตลาด และได้รับความร่วมมือเป็นอย่างดีจาก Telekom
  Malaysia Berhad ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค
  ประเทศที่ทางบริษัทได้เข้าไปทำการตลาดนั้น ส่วนใหญ่จะเป็นตลาดเกิดใหม่ (Emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ
  สำหรับในประเทศมาเลเซียนั้น บริษัทได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ทาง Telekom Malaysia
  ลงทุนอยู่ โดยได้ออก Campaign ทางการตลาดร่วมกันตลอดทั้งปี
  ซึ่งได้รับการตอบรับจากผู้บริโภคเป็นอย่างดี ตั้งแต่ปี 2550 ที่ผ่านมา บริษัทได้เปิดบริษัท
  ซี-โมบาย จำกัด ร่วมกับทาง Celcom
  เพื่อเป็นช่องทางการจัดจำหน่ายสินค้าและบริการร่วมกันผ่านร้านค้าปลีกชื่อ “Blue Cube”
  นอกจากนี้ บริษัทยังมีแผนในการรุกตลาดต่างประเทศอื่นอีกเพิ่มเติม อาทิ ตลาดตะวันออกกลาง
  (Middle East) เอเชียกลาง (Central Asia) ยุโรปตะวันออก (Eastern Europe)
  และ ละตินอเมริกา (Latin America) เป็นต้น

-   ประเทศมาเลเซีย

  ตารางแสดงการเติบโตของตลาดโทรศัพท์เคลื่อนที่ในประเทศมาเลเซีย

+-----+---------+---------+---------+---------+---------+---------+
| ประ | ปี 2550  |         | ปี 2551  |         | ปี 2552  |         |
| เทศ |         |         |         |         |         |         |
+-----+---------+---------+---------+---------+---------+---------+
|     | ปร      | อัตราก   | ปร      | อัตราก   | ปร      | อัตราก   |
|     | ิมาณตลาด | ารเติบโต | ิมาณตลาด | ารเติบโต | ิมาณตลาด | ารเติบโต |
|     |         | ของตลาด |         | ของตลาด |         | ของตลาด |
|     | (ล้า     |         | (ล้า     |         | (ล้า     |         |
|     | นเครื่อง) | (ร้อยละ) | นเครื่อง) | (ร้อยละ) | นเครื่อง) | (ร้อยละ) |
+-----+---------+---------+---------+---------+---------+---------+
| ม   | 3.10    | -       | 3.30    | 6.50    | 3.60    | 9.1     |
| าเล |         |         |         |         |         |         |
| เซีย |         |         |         |         |         |         |
+-----+---------+---------+---------+---------+---------+---------+

ที่มา : ตัวเลขจากการประมาณการของทางบริษัท

  การตลาดและสภาวะการแข่งขันในประเทศมาเลเซียคล้ายกับประเทศไทย
  กล่าวคือมีอัตราการเติบโตของตลาดโทรศัพท์เคลื่อนที่เพื่อทดแทนสูงกว่าตลาดโทรศัพท์เคลื่อนที่ของผู้ใช้บริการใหม่ซึ่งมีการเติบโตแบบชะลอตัว
  อย่างไรก็ดีมีการเปิดให้บริการเครือข่ายในยุคที่ 3 (3G) ตั้งแต่ปี 2548 ที่ผ่านมา
  โดยบริษัทได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ Telekom Malaysia
  Berhad ลงทุนอยู่ทั้งในส่วนของโทรศัพท์เคลื่อนที่ระบบ GSM
  และโทรศัพท์เคลื่อนที่ที่รองรับระบบเครือข่ายในยุคที่ 3 (3G และ 3.5G (HSDPA))
  รวมถึงบริการ Contents ซึ่งได้รับการตอบรับเป็นอย่างดีจากตัวแทนจำหน่ายและผู้บริโภค
  นอกจากนี้ บริษัทได้เปิดช่องทางค้าปลีกร่วมกับ Celcom
  ซึ่งจะมีการจัดจำหน่ายสินค้าและบริการต่างๆในรูปแบบของ one-stop shopping เช่น
  บัตรเติมเงิน การให้บริการรับชำระค่าบริการโทรศัพท์เคลื่อนที่
  การให้บริการจดทะเบียนการใช้บริการโทรศัพท์เคลื่อนที่ จำหน่ายโทรศัพท์เคลื่อนที่ อุปกรณ์ IT
  และอุปกรณ์เสริม รวมถึงการขาย Contents เป็นต้น

-   ประเทศอินโดนีเซีย

  ตารางแสดงการเติบโตของตลาดโทรศัพท์เคลื่อนที่ในประเทศอินโดนีเซีย

+------+---------+---------+---------+---------+---------+---------+
| ปร   | ปี 2550  |         | ปี 2551  |         | ปี 2552  |         |
| ะเทศ |         |         |         |         |         |         |
+------+---------+---------+---------+---------+---------+---------+
|      | ปร      | อัตราก   | ปร      | อัตราก   | ปร      | อัตราก   |
|      | ิมาณตลาด | ารเติบโต | ิมาณตลาด | ารเติบโต | ิมาณตลาด | ารเติบโต |
|      |         | ของตลาด |         | ของตลาด |         | ของตลาด |
|      | (ล้า     |         | (ล้า     |         | (ล้า     |         |
|      | นเครื่อง) | (ร้อยละ) | นเครื่อง) | (ร้อยละ) | นเครื่อง) | (ร้อยละ) |
+------+---------+---------+---------+---------+---------+---------+
| อินโด | 18.0    | -       | 20.0    | 11.0    | 20.6    | 3.0     |
| นีเซีย |         |         |         |         |         |         |
+------+---------+---------+---------+---------+---------+---------+

ที่มา : ตัวเลขจากการประมาณการของทางบริษัท

  ธุรกิจโทรคมนาคมของประเทศอินโดนีเซียได้มีการเจริญเติบโตอย่างต่อเนื่อง
  ทั้งในเชิงจำนวนผู้ใช้บริการโทรศัพท์เคลื่อนที่ และขนาดของตลาดการจำหน่ายโทรศัพท์เคลื่อนที่
  กล่าวคือมีการเติบโตของตลาดโทรศัพท์เคลื่อนที่เพื่อทดแทนไปพร้อมกับตลาดโทรศัพท์เคลื่อนที่ของผู้ใช้บริการใหม่

  ตารางแสดงยอดจำหน่ายโทรศัพท์เคลื่อนที่ i-mobile ในประเทศอินโดนีเซีย

+-----------+----------+-----------+----------+-----------+----------+
| ปี 2550    |          | ปี 2551    |          | ปี 2552    |          |
+-----------+----------+-----------+----------+-----------+----------+
| ปริมาณ     | อัตร      | ปริมาณ     | อัตร      | ปริมาณ     | อัตร      |
|           | าการเติบโ |           | าการเติบโ |           | าการเติบโ |
| (เครื่อง)   | ตของตลาด | (เครื่อง)   | ตของตลาด | (เครื่อง)   | ตของตลาด |
|           |          |           |          |           |          |
|           | (ร้อยละ)  |           | (ร้อยละ)  |           | (ร้อยละ)  |
+-----------+----------+-----------+----------+-----------+----------+
| 132,136   | -        | 635,891   | 381.2    | 1,006,560 | 58.3     |
+-----------+----------+-----------+----------+-----------+----------+

ที่มา : ตัวเลขจากข้อมูลของทางบริษัท

  ธุรกิจของบริษัทในประเทศอินโดนีเซีย ได้มีการเจริญเติบโตสูงอย่างต่อเนื่อง
  โดยบริษัทได้มีการขยายช่องทางร้าน i-mobile by Samart เป็นจำนวนรวม 30 ร้านค้า
  เพื่อจัดจำหน่ายอุปกรณ์โทรศัพท์เคลื่อนที่พร้อมบริการหลังการขายแก่ลูกค้า ขณะเดียวกัน
  ทางบริษัทกำลังดำเนินการร่วมกับผู้ให้บริการโครงข่ายโทรศัพท์เคลื่อนที่รายต่างๆในประเทศอินโดนีเซีย
  เพื่อกำหนด Promotion หรือ รายการส่งเสริมการขาย ร่วมกัน โดยเฉพาะ ExcelcomIndo
  (XL) ที่ Telekom Malaysia (TM) เป็นผู้ถืออยู่

-   ประเทศอื่นๆ

  ในปี 2551 ที่ผ่านมาบริษัทได้เข้าไปทำการตลาดในประเทศต่างๆ ในภูมิภาคเช่น อินโดนีเซีย
  เวียดนาม ลาว กัมพูชา และบังคลาเทศ
  โดยได้รับความร่วมมืออย่างดีจากผู้ให้บริการโทรศัพท์เคลื่อนที่ในแต่ละประเทศที่ Telekom
  Malaysia Berhad ลงทุนอยู่
  โดยในแต่ประเทศที่บริษัทได้เข้าไปทำการตลาดนั้นมีการคาดการณ์อัตราการเติบโตของตลาดเครื่องโทรศัพท์เคลื่อนที่ในระดับที่สูงดังตารางต่อไปนี้

  ตารางแสดงการเติบโตของตลาดโทรศัพท์เคลื่อนที่สำหรับประเทศในภูมิภาค

+------+---------+---------+---------+---------+---------+---------+
| ปร   | ปี 2550  |         | ปี 2551  |         | ปี 2552  |         |
| ะเทศ |         |         |         |         |         |         |
+------+---------+---------+---------+---------+---------+---------+
|      | ปร      | อัตราก   | ปร      | อัตราก   | ปร      | อัตราก   |
|      | ิมาณตลาด | ารเติบโต | ิมาณตลาด | ารเติบโต | ิมาณตลาด | ารเติบโต |
|      |         | ของตลาด |         | ของตลาด |         | ของตลาด |
|      | (ล้า     |         | (ล้า     |         | (ล้า     |         |
|      | นเครื่อง) | (ร้อยละ) | นเครื่อง) | (ร้อยละ) | นเครื่อง) | (ร้อยละ) |
+------+---------+---------+---------+---------+---------+---------+
| เวีย  | 5.4     | -       | 7.2     | 33.3    | 7.6     | 5.5     |
| ดนาม |         |         |         |         |         |         |
+------+---------+---------+---------+---------+---------+---------+
| บังคล | 4.8     | -       | 5.2     | 8.3     | 6       | 15.4    |
| าเทศ |         |         |         |         |         |         |
+------+---------+---------+---------+---------+---------+---------+

  ที่มา : ตัวเลขจากการประมาณการของทางบริษัทฯ

  นอกจากนั้นบริษัทมีแผนในการรุกตลาดต่างประเทศอื่นอีกเพิ่มเติมโดยอิงกับประเทศที่ Telekom
  Malaysia Berhad (TMI) ลงทุนในผู้ให้บริการโทรศัพท์เคลื่อนที่
  และมีแผนในการทำตลาดร่วมกับผู้ให้บริการโทรศัพท์เคลื่อนที่ของประเทศนั้นๆ อาทิ
  ตลาดตะวันออกกลาง (Middle East) เอเชียกลาง (Central Asia)
  เช่นเดียวกับตลาดใหม่ ในภูมิภาคต่างๆที่ทางบริษัทประมาณการแล้วว่ามีศักยภาพ อาทิ
  ยุโรปตะวันออก (Eastern Europe) และ ละตินอเมริกา (Latin America) เป็นต้น